ZÁPISNICA

zo stretnutia Občianskej rady Radvaň v

Banskej Bystrici,

konaného dňa 17. januára 2023

v priestoroch Centra Radvaň na NĽŠ 15

**PROGRAM:**

***1.Otvorenie zasadnutia, voľba zapisovateľa a overovateľa zápisnice, schválenie programu 2. Voľba podpredsedu a predsedu ORR 3. Informácia zo zasadnutí komisií MsZ a zo zasadnutia Mestského zastupiteľstva v BB. 4. Plán zasadnutí OR pre rok 2023 5. Informácia zo zasadnutia výboru mestskej časti (VMČ) 6. Návrh na členstvo vo výbore mestskej časti 7. Rôzne, diskusia 8. Uznesenie, záver***

***Prítomní členovia ORR****:*  D. Hanko, J. Bystran, P. Rusnák, A. Povinská, G. Tokarska, P. Miklóši, Ľ. Póčová, L. Majerová, R. Miškár, M. Bobáková; ***Ospravedlnení:*** N. Bieliková, V. Báťková, A. Jankovič ***Poslanci:*** E. Karová, R. Miškár, P. Trnka

***1.Otvorenie zasadnutia***: predseda OR privítal všetkých členov ORR a poslancov mestského zastupiteľstva, skonštatoval, že zasadnutie OR je uznášania schopné a dal schváliť program zasadnutia spolu so zapisovateľom a overovateľom zápisnice. Program bol na základe pripomienky člena ORR p. Rusnáka upravený – spojenie bodov 3 a 5. Tiež bol program doplnený o návrh na zhodnotenie činnosti OR za r. 2022 a bod zasadnutia, príprava podujatia karneval. Členovia OR takto upravený program schválili.

Predseda ORR zhodnotil všetky činnosti OR za uplynulý kalendárny rok. Všetkých 7 plánovaných akcií bolo úspešne realizovaných a tiež boli splnené ciele prijaté ORR v predchádzajúcom období. ORR v riadnom termíne v roku 2022 zasadala 9 x. R. Miškár poďakoval všetkým členom OR za mimoriadnu dobrovoľnícku prácu v uplynulom roku a zvlášť poďakoval ekonómke p. A. Povinskej za príkladnú a často časovo náročnú prácu v  ORR.

***2. Voľba podpredsedu a predsedu ORR:*** prítomní členovia OR verejným hlasovaním zvolili za predsedu OR p. Pavla Miklóšiho a za podpredsedníčku OR p. Ľubicu Póčovú počtom 8 platných hlasov. 1 člen ORR sa hlasovania zdržal.

***3. Príprava karnevalu:*** Členovia ORR rozhodli o presunutí termínu karnevalu na neskoršie obdobie. ***uznesenie 01/01/2023 -*** ORR navrhuje zmenu rámcového plánu akcie Karneval, t. j. presun termínu podujatia na mesiac realizácie 02-04/2023 T: do 30. 1. 2023 ***uznesenie 02/01/2023 -*** ORR navrhuje zmenu rámcového plánu akcie Komunitná záhrada Poľná, t. j. zmenu termínu realizácie na mesiace 03-10/2023 T: do 30. 1. 2023

***4. Plán zasadnutí OR pre rok 2023:*** Prítomní členovia OR sa dohodli na vytvorení plánu zasadnutí ORR pre rok 2023 na zasadnutí OR, ktorá sa uskutoční dňa 14.02.2023.

***5. Informácia zo zasadnutí komisií MsZ a zo zasadnutia Mestského zastupiteľstva v BB.***

Na základe volebných výsledkov bol zostavený nový Výbor mestskej časti, ktorého predsedom sa stal poslanec MsZ p. P. Trnka.

Poslanci informovali prítomných z ostatného zasadnutia komisií MsZ a Mestského zastupiteľstva v BB. E. Karová informovala o svojom členstve v komisiách: cestovný ruch, medzinárodné vzťahy a v športovej komisii. P. Trnka mal príhovor ku členom ORR, kde ocenil náročnú prácu členov OR a tiež na nutnosť komunikácie. Ponúkol pomoc pri organizovaní podujatí OR a tiež prejavil snahu o zosúladenie všetkých akcií konaných v mestskej časti Radvaň.

***6. Návrh na členstvo vo výbore mestskej časti*** Prítomní členovia ORR verejným hlasovaním jednohlasne navrhli za nových členov VMČ: pp. P. Miklóšiho, Ľ. Póčovú a A. Povinskú.

***uznesenie 03/01/2023 –*** ORR navrhuje za členov VMČ p. P. Miklóšiho, p. Ľ. Póčovú a p. A. Povinskú T: najbližšie zasadnutie VMČ Radvaň

***7. Rôzne, diskusia*** Ľ. Póčová informovalao počte hodín členov ORR za rok 2022 v dobrovoľníctve. Členovia OR diskutovali o hľadaní možností osloviť mladých ľudí do dobrovoľníckej činnosti ORR, tiež možnosti propagácie práce ORR na sociálnych sieťach a pravidelnej aktualizácii webovej stránky OR.

***8. Uznesenie, záver uznesenie 01/01/2023 -*** ORR navrhuje zmenu rámcového plánu akcie Karneval presun termínu podujatia na mesiac realizácie 02-04/2023 T: do 30. 1. 2023 ***uznesenie 02/01/2023 -*** ORR navrhuje zmenu rámcového plánu akcie Komunitná záhrada Poľná presun termínu realizácie na mesiace 03- 10/2023 T: do 30. 1. 2023 ***uznesenie 03/01/2023 –*** ORR navrhuje za členov VMČ p. P. Miklóšiho, Ľ. Póčovú a A. Povinskú T: najbližšie zasadnutie VMČ Radvaň

R. Miškár poďakoval prítomným za účasť a o 19.45 hod. zasadnutie OR ukončil.

Zapísala: Gabriela Tokarska

Overil: Pavol Miklóši

Ďalšie zasadnutie ORR bude 14. februára 2023 o 18:00 hod